Dispac'h Iran

Dispac'h Iran pe Reveulzi islamek https://rbg.bzh/episode/27188/  a oa bet un heuliad darvoudoù o reiñ lamm d'an Dierniezh Pahlavi e 1979. An dispac'h a oa bet o treiñ Stad impalaerel Iran d'un deokratelezh anvet Republik islamek Iran. Skarzhet e oa bet gournamant ar Chah Mohammad Reza Pahlavi ha kemeret e blas gant Ruhollah Khomeini, ur c'hloareg islamour hag a oa bet o kemer penn an holl luskadoù rebell. Skarzhadenn Mohammad Reza Pahlavi, Chah diwezhañ Iran, a oa bet fin monarkiezh Iran.

E 1953, ar CIA - hag an MI6 - o devoa harpet un taol-stad en doa skarzhet ar c'hentañ ministr dilennet Mohammad Mossadegh. C'hoant a oa bet da skarzhañ anezhañ rak broadelaet en doa an embregerezh eoul-maen saoz-persian. An taol-stad en devoa adlakaet Mohammad Reza Pahlavi da vezañ ur roue hollc'halloudek, hag ouzhpenn-se e oa bet kresket kalz levezon ar Stadoù-Unanet war Iran.
 Notennoù ha daveennoù 

Rummad:Politikerezh Iran
Rummad:Dispac'h Iran
Rummad:Mohammad Reza Pahlavi
Rummad:Mohammad Ruhollah Khomeini
Rummad:1979